ระเบียบคณะกรรมการตรวจเงินแผ่นดินว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของประธานกรรมการตรวจเงินแผ่นดินกรรมการตรวจเงินแผ่นดินและผู้ว่าการตรวจเงินแผ่นดินพ.ศ. ๒๕๔๔ โดยที่มาตรา๕ วรรคหนึ่ง แห่งพระราชบัญญัติเงินเดือน เงินประจำตำแหน่งและประโยชน์ตอบแทนอื่นของประธานศาลรัฐธรรมนูญ ตุลาการรัฐธรรมนูญประธานกรรมการและกรรมการการเลือกตั้ง ผู้ตรวจการแผ่นดินของรัฐสภาประธานกรรมการและกรรมการป้องกันและปราบปรามการทุจริตแห่งชาติและประธานกรรมการและกรรมการตรวจเงินแผ่นดิน พ.ศ. ๒๕๔๑ กำหนดให้ประธานกรรมการและกรรมการตรวจเงินแผ่นดินมีสิทธิได้รับค่าใช้จ่ายในการเดินทางเป็นประโยชน์ตอบแทนอื่น และมาตรา ๓๖แห่งพระราชบัญญัติประกอบรัฐธรรมนูญ ว่าด้วยการตรวจเงินแผ่นดิน พ.ศ. ๒๕๔๒กำหนดให้ผู้ว่าการตรวจเงินแผ่นดินมีสิทธิได้ประโยชน์ตอบแทนอื่นเทียบเท่ากรรมการตรวจเงินแผ่นดินอาศัยอำนาจตามความในมาตรา๕ มาตรา ๑๘ และมาตรา ๓๖ แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๔๒ และมาตรา ๕ วรรคสอง แห่งพระราชบัญญัติเงินเดือนเงินประจำตำแหน่ง และประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญประธานกรรมการและกรรมการการเลือกตั้ง ผู้ตรวจการแผ่นดินของรัฐสภาประธานกรรมการและกรรมการป้องกันและปราบปรามการทุจริตแห่งชาติและประธานกรรมการและกรรมการตรวจเงินแผ่นดิน พ.ศ. ๒๕๔๑ คณะกรรมการตรวจเงินแผ่นดินจึงออกระเบียบเกี่ยวกับค่าใช้จ่ายในการเดินทางของประธานกรรมการและกรรมการตรวจเงินแผ่นดินและผู้ว่าการตรวจเงินแผ่นดินไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตรวจเงินแผ่นดินว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของประธานกรรมการตรวจเงินแผ่นดินกรรมการตรวจเงินแผ่นดินและผู้ว่าการตรวจเงินแผ่นดิน พ.ศ. ๒๕๔๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ เพื่อประโยชน์ในการปฏิบัติตามระเบียบนี้คำว่า การเดินทางให้หมายถึงการเดินทางไม่ว่าภายในประเทศหรือต่างประเทศ และให้หมายความรวมถึงการเดินทางไปราชการเยือน ประชุม ศึกษา ดูงาน อบรมสัมมนาและกิจกรรมอื่นเพื่อเกียรติแห่งประธานกรรมการตรวจเงินแผ่นดินกรรมการตรวจเงินแผ่นดิน และผู้ว่าการตรวจเงินแผ่นดินหรือเพื่อการปฏิบัติภารกิจของสำนักงานการตรวจเงินแผ่นดินประธานกรรมการตรวจเงินแผ่นดิน กรรมการตรวจเงินแผ่นดิน และผู้ว่าการตรวจเงินแผ่นดินแล้วแต่กรณีข้อ ๔หลักเกณฑ์การเบิกค่าใช้จ่ายในการเดินทางของประธานกรรมการตรวจเงินแผ่นดินกรรมการตรวจเงินและผู้ว่าการตรวจเงินแผ่นดินให้นำระเบียบคณะกรรมการตรวจเงินแผ่นดินว่าด้วยค่าใช้จ่ายในการเดินทางไปราชการ พ.ศ.๒๕๔๓ มาใช้บังคับโดยอนุโลมส่วนอัตราค่าใช้จ่ายเดินทางให้เบิกได้ตามบัญชีท้ายระเบียบนี้ข้อ ๕ให้สำนักงานการตรวจเงินแผ่นดินจัดใบเบิกทางโดยสารรถไฟรถยนต์ประจำทางและเครื่องบิน ให้แก่ประธานกรรมการตรวจเงินแผ่นดินกรรมการตรวจเงินแผ่นดิน และผู้ว่าการตรวจเงินแผ่นดินเพื่อใช้ในการเดินทางภายในประเทศหากมีความจำเป็นต้องมีผู้ติดตามให้มีผู้ติดตามได้ ๑ คน โดยให้เบิกค่าใช้จ่ายเดินทางตามที่คณะกรรมการเห็นสมควรข้อ ๖การเดินทางโดยเครื่องบินจากประเทศไทยไปต่างประเทศหรือจากต่างประเทศกลับประเทศไทยหรือการเดินทางในต่างประเทศให้สำนักงานการตรวจเงินแผ่นดินจัดใบเบิกทางโดยสารชั้นสูงสุดให้แก่ประธานกรรมการตรวจเงินแผ่นดินกรรมการตรวจเงินแผ่นดิน และผู้ว่าการตรวจเงินแผ่นดินหากมีความจำเป็นต้องมีผู้ติดตามให้มีผู้ติดตามได้ ๑ คน โดยให้เบิกค่าใช้จ่ายเดินทางตามที่คณะกรรมการเห็นสมควรข้อ ๗การเดินทางในราชอาณาจักรของกรรมการตรวจเงินแผ่นดินให้อยู่ในดุลพินิจของผู้เดินทางแต่ให้รายงานประธานกรรมการตรวจเงินแผ่นดินเพื่อทราบการเดินทางไปต่างประเทศของกรรมการตรวจเงินแผ่นดินต้องได้รับความเห็นชอบจากคณะกรรมการตรวจเงินแผ่นดินข้อ ๘ ประธานกรรมการตรวจเงินแผ่นดินเป็นผู้อนุมัติการเดินทางของผู้ว่าการตรวจเงินแผ่นดินข้อ ๙ ประธานกรรมการตรวจเงินแผ่นดินกรรมการตรวจเงินแผ่นดินและผู้ว่าการตรวจเงินแผ่นดินจะเบิกค่าใช้จ่ายในการเดินทางไปต่างประเทศสำหรับคู่สมรสได้เฉพาะกรณีได้รับความเห็นชอบจากคณะกรรมการตรวจเงินแผ่นดินข้อ ๑๐ ค่าใช้จ่ายในการเดินทางของคู่สมรสตามข้อ ๙ให้เบิกได้เช่นเดียวและในอัตราเดียวกับผู้ดำรงตำแหน่งประธานกรรมการตรวจเงินแผ่นดินกรรมการตรวจเงินแผ่นดิน และผู้ว่าการตรวจเงินแผ่นดินข้อ ๑๑กรณีการเดินทางไปต่างประเทศซึ่งได้รับเงินค่าใช้จ่ายในการเดินทางล่วงหน้าไปแล้วถ้าไม่ได้เดินทางภายในสี่สิบห้าวันนับแต่วันได้รับให้นำเงินที่ได้รับส่งคืนทันทีข้อ ๑๒ประธานกรรมการตรวจเงินแผ่นดินเป็นผู้รักษาการตามระเบียบนี้และคณะกรรมการตรวจเงินแผ่นดินมีอำนาจตีความและวินิจฉัยชี้ขาดปัญหาที่เกิดขึ้นในการบังคับใช้ระเบียบนี้ในกรณีที่มีเหตุอันสมควรคณะกรรมการตรวจเงินแผ่นดินอาจยกเว้นหรือผ่อนผันการปฏิบัติตามความในระเบียบนี้ได้ประกาศณ วันที่ ๙ สิงหาคม พ.ศ.๒๕๔๔ปัญญา ตันติยวรงค์ประธานกรรมการตรวจเงินแผ่นดิน[เอกสารแนบท้าย]๑.บัญชีอัตราค่าใช้จ่ายเดินทางของประธานกรรมการตรวจเงินแผ่นดินกรรมการตรวจเงินแผ่นดินและผู้ว่าการตรวจเงินแผ่นดิน(ดูข้อมูลจากภาพกฎหมาย)อัมภิญา/พิมพ์๙ พฤษภาคม ๒๕๕๐ปฐมพร/จัดทำ๙ พฤษภาคม ๒๕๕๐[๑]ราชกิจจานุเบกษา เล่ม ๑๑๘/ตอนที่ ๖๗ ก/หน้า ๒๖/๒๑ สิงหาคม ๒๕๔๔